178 BATIZFALVI 



radván, lehető alacsonyra guggolunk. Mire alanti helyzetünkből, 

 hasonlóképen egyenesedünk föl; mialatt a két sark egymástól el nem 

 távolitható. Igaz ugyan, hogy eleinte bajosan tudjuk törzsünket 

 huzamosan függőleges irányban tartani s a tévesztett egyensúly 

 niatt, sokszor hajlongunk előre. De némi nyugodtság, figyelem s 

 gyakorlat mellett csak hamar biztosságra vergődhetünk. — E gya- 

 korlatnál főszerep a czomb — , alszár — s lábujj fesíitő izmainak 

 jutott. Azonban elég mellékteendője van a hát alsó izomcsoportoza- 

 tának is, a midőn a törzs egyensúlyozásával birkózik. A szóbeli 

 testmozgás az alvégtag valamennyi izületére kihat s azok merev ál- 

 lapotjával bajnokul megküzd. Továbbá az alvégtagok bénultságát 

 erélyesen ostromolja. Végre a test felső részétől levonást gyakorol. 

 Következnek az összetett, azaz olyan gyógytestgyakorlati 

 mozgások, melyeknél az izomműködés nem szorítkozik egyes tagokra, 

 hanem egykorulag, különféle fokozatban, több, illetőleg minden test- 

 részre inkább vagy kevesebbé elterjed, Ugyanis: 



34) Pálczakörzés — 4, 12, 16-szor előre s hátra. Éhez hen- 

 geres pálcza kívántatik, mely a működő egyénnek a talajtól vállcsu- 

 csáig érjen. E pálczát közel két végéhez, a kéz hátával fölfelé meg- 

 fogván, vele a fej fölött kezdve az altestig, kör-iveket vessünk, elől 

 és hátul. — E mozgás alatt a könyökizületnek kinyújtva kell ma- 

 radnia, mi kezdetben sok nehézséggel jár, minthogy hiányozván a 

 gyakorlás, a legtöbb ember vállizülete kelleténél korlátoltabb. Azon- 

 ban ezen nehézség hovatovább fogy, s ezen arányban közelebb és 

 közelebb vonhatni egymáshoz a kezeket. Az által, hogy a pálczá- 

 nak előre s hátra vetésekor az egész törzsnek megfelelöleg hajlon- 

 gania kell, a mozgás összetetté leszen. — Minthogy ezen mozgás a 

 váll — , a karfeszitő — , az alsó hát — és hasizmokat veszi igénybe, 

 a hatásnak is főleg ezen izomcsoportokat kell illetnie. Éhez képest 

 igen hatályos szer a váll-izületnek kellő szabadsága megszerzésére ; 

 elősegíti az emiitett izomcsoportok bénulásának gyógyulását, vala- 

 mint a légzési s altesti működéseket. 



35) Áttűzött bottali járás — 10 — l5-perczig. Rövid hen- 

 geres botot harántul hátunkon mindkét könyök hajlásba fektetünk, 

 de ugy, hogy könyökünk a váll lehúzása mellett, mentül feszeseb- 

 ben hátra álljon. Ezen állásban lehető legfeszesebben tartván az 

 egész testet, föl alájárunk. A bot a végett alkalmaztatik, hogy a 



